ཆབ་སྲིད་ཀྱི་དྲིལ་བསྒྲགས་ལ་བདེན་དོན་ག་ཚོད་ཅིག་ཡོད་ནའང་།དེ་ལ་ཁྱོན་ཡོངས་ནས་ཚད་འཛིན་དང་དོ་སྣང་བྱེད་མཁན་སྤྱི་ཚོགས་ཁྱོན་ཡོངས་ནས་ཅུང་ཉུང་བ་དང་།སྒྱུ་རྩལ་ལ་བརྟེན་ནས་བྱུང་བའི་བག་ཆགས་ནི་མི་མང་གི་སེམས་ནང་དུ་ཆབ་སྲིད་ཀྱི་དྲིལ་བསྒྲགས་སོགས་དང་བསྡུར་ཐབས་གཏན་མེད་པར་ཤུགས་རྐྱེན་རྦད་དེ་ཆེ་བ་ཡོད།གནད་དོན་འདི་ལྟ་བུ་བརྒྱུད་ནས་བོད་མི་རིགས་ལ་རྒྱ་ནག་རྒྱལ་ཡོངས་ཀྱི་ཁྱོན་ཡོངས་ནས་ངོས་འཛིན་གསར་པ་ཞིག་འཐོབ་ངེས་རེད།མ་འོངས་པར་ཡང་གོ་སྐབས་འདི་ལྟ་བུ་བརྒྱུད་ནས་བོད་མི་རིགས་ཀྱི་ངོ་བོ་དང་རྣམ་པ་སྤྱི་ཚོགས་གཞན་ལ་ངོ་སྤྲོད་བྱེད་ཐུབ་པ་བྱུང་ན།དེ་ནི་གོ་སྐབས་དམིགས་བསལ་བ་ཞིག་ཏུ་གྱུར་ཡོད།བཙན་བྱོལ་བོད་པའི་སྤྱི་ཚོགས་ལ་མཚོན་ན་བོད་ཀྱི་ཟློས་གར་ཁང་གི་སྲོལ་རྒྱུན་གྱི་རིག་གནས་རྒྱུད་འཛིན་བྱེད་པའི་སྡིངས་ཆ་གལ་ཆེན་ཞིག་དང་།མི་རིགས་གཞན་གྱིས་ཡ་མཚན་དང་ངོ་མཚར་ཙམ་དུ་བརྩི་བ་ལས།སྤྱི་ཚོགས་གཞན་དང་གཞན་ལ་ཤུགས་རྐྱེན་དང་དོ་སྣང་དེ་ཙམ་སྤྲོད་ཐུབ་པ་ཞིག་ཏུ་འགྱུར་རྒྱུར་ཁོར་ཡུག་དང་ནུས་པ་གཉིས་ཀ་ད་དུང་མེད་ཅེས་བརྗོད་ཆོག